Soulnek

Ο Soulnek (γενν. 1977), κατά κόσμον Νεκτάριος Καραγιάννης, είναι Έλληνας ράπερ και στιχουργός. Δραστηριοποιείται από τις αρχές της δεκαετίας του 1990 και υπήρξε μέλος των ΝΕΒΜΑ και των Ως Αιδώ. Από το 2012 ακολουθεί σόλο πορεία, κυκλοφορώντας δίσκους μέσω της Bashment Records.

 Βιογραφικό 

 Πρώτα χρόνια 
Ο Νεκτάριος Καραγιάννης γεννήθηκε στην Αθήνα το 1977. Η πρώτη του επαφή με την hip hop κουλτούρα πραγματοποιήθηκε μέσω του breakdance, κάνοντας τα πρώτα του χορευτικά βήματα στην Ηλιούπολη το 1992. Στη συνέχεια στράφηκε στη ραπ, συμμετέχοντας στο πρώτο του εγχείρημα ως MC μαζί με τον Δημήτρη Καντάρη, με το όνομα Drama n’ Vinyl.

Υπήρξε μέλος των Radicals της Freestyle Productions και το 1994 συμμετείχε στον δίσκο Η ώρα των σκιών των Active Member, γεγονός που τον έφερε σε επαφή με τους Αλέξη Δεδεγκίκα, Νίκο Παυλίδη και Νίκο Φωτεινόπουλο. Από αυτή τη συνεργασία προέκυψε το συγκρότημα ΝΕΒΜΑ. 

Το 1997 κυκλοφόρησε το ντεμπούτο τους Μακριά απ’ τη γιορτή και την ίδια χρονιά αποχώρησαν από την Freestyle Productions. Την 1998 κυκλοφόρησαν τον ομώνυμο δίσκο Νέβμα (γνωστό και ως «Μαύρος Δίσκος») από τη Wipeout Records, με την παραγωγή του Coti K. Κατά τη διάρκεια των ηχογραφήσεων της περιόδου αυτής, ο Νεκτάριος Καραγιάννης, γνωστός τότε με το ψευδώνυμο «Αδιαπέραστος», αποχώρησε από το συγκρότημα.

Το 2003, μετά την αποχώρησή του και του Δημήτρη Καντάρη από τους ΝΕΒΜΑ, ίδρυσαν το σχήμα Ως Αιδώ, με τη συμμετοχή του Χρήστου Λαϊνά (Ονειροπαγίδα). Το 2006 ακολούθησε η κυκλοφορία του ντεμπούτου του σχήματος και ζωντανές εμφανίσεις στην Ελλάδα μέχρι τις αρχές της δεκαετίας του 2010. Το ομώνυμο άλμπουμ έλαβε θετική κριτική από το Avopolis. Υπήρχε ανακοίνωση στο επίσημο site τους, ότι δουλεύουν στο δεύτερο δίσκο τους, αλλά δεν υπήρξε νέο υλικό πέρα από το κομμάτι Ξεχάσαμε τα απλά, με τους Ταφ Λάθος και Αλλοπρόσαλλος.

 Σόλο πορεία 
Το 2012 ο Soulnek συνεργάστηκε με τον παραγωγό Rsn στο άλμπουμ Χρειάζομαι Διάλειμμα, στο οποίο συμμετείχαν οι Mc Yinka, Eversor και Ταφ Λάθος. Την ίδια περίοδο συγκρότησε, μαζί με τον Rsn και μέλη των Dagobah System, το σχήμα Soul System, με ζωντανές εμφανίσεις σε συναυλιακούς χώρους και φεστιβάλ.

Τον Απρίλιο του 2014 κυκλοφόρησε το σόλο άλμπουμ Inside My Dark Side, το οποίο παρουσιάστηκε ζωντανά στο Six D.O.G.S. στην Αθήνα. Στο άλμπουμ συμμετείχαν, μεταξύ άλλων, οι Eversor, Kill Emil, Vales, Billa Qause, Ταφ Λάθος, Mononome, JK1, Alex KidOne, Baroq Bitter και DJ Raz.

Από τον Ιούνιο του 2014 εντάχθηκε στη Bashment Records.

Το 2017 κυκλοφόρησε το άλμπουμ Χαμένοι στο Διάστημα, με συμμετοχή στην παραγωγή, μεταξύ άλλων, των Ταφ Λάθος και Χρήστου Λαϊνά. Στην παραγωγή του ομώνυμου βιντεοκλίπ συμμετείχε το Θέατρο Κωφών Ελλάδος.

Το 2018 κυκλοφόρησε το HOLY EP, σε συνεργασία με τον Yegor Cergei. Από το EP κυκλοφόρησε το βιντεοκλίπ του τραγουδιού «Πάσχα Ιερόν».

Το 2019 κυκλοφόρησε το άλμπουμ Τροφή για την Ψυχή, αποτελούμενο από δώδεκα κομμάτια, με συμμετοχές των Οδυσσέα (Razastarr), Mi55t, Ταφ Λάθος, Daphne Bluebird και Dj Micro. Ο δίσκος διατέθηκε ψηφιακά και σε βινύλιο. Στο πλαίσιο της προώθησης κυκλοφόρησαν βιντεοκλίπ για τραγούδια του άλμπουμ.

Το 2023 συνεργάστηκε με τον 542 στο άλμπουμ Εκ Θαύματος. Το 2025 ακολούθησε κοινή πανελλαδική περιοδεία.

Το 2025 κυκλοφόρησε το άλμπουμ Ιστορίες για Άγριους, με παραγωγές του ίδιου και των 542, Piel Fluida, Bouklas και Nast, ενώ τη μίξη και το mastering επιμελήθηκε ο Dj Micro.

 Μουσικό ύφος 

Το μουσικό ύφος του Soulnek χαρακτηρίζεται από κοινωνικό και προσωπικό λόγο, με έμφαση στην αφηγηματική γραφή. Οι παραγωγές του κινούνται κυρίως στο πλαίσιο του boom bap, με ενσωμάτωση στοιχείων soul, funk και trip hop, διατηρώντας τη συνοχή του άλμπουμ ως ενιαίου έργου.

 Δισκογραφία 

 Συμμετοχές σε συγκροτήματα 

 1993 – Hip-Hop Don't Stop! με τους R.E.A.L – Μάξι σίνγκλ, Freestyle Productions
 1993 – Freestyle Collection Vol.1 συμμετοχή με τους Drama 'N' Vinyl – Συλλογή, Freestyle Productions
 1997 – Μακριά απ’ τη Γιορτή με τους ΝΕΒΜΑ – Άλμπουμ, Freestyle Productions / Wipeout Records
 2005 – One People συμμετοχή με τους Ως Αιδώ – Συλλογή, ανεξάρτητη παραγωγή
 2006 – Ως Αιδώ με τους Ως Αιδώ – Άλμπουμ, CR Productions

 Σόλο και συνεργατικές κυκλοφορίες 

 2012 – Χρειάζομαι Διάλειμμα με τον Rsn – Άλμπουμ, Hofa-Media
 2014 – Inside My Dark Side  – Άλπουμ, Bashment Records
 2017 – Χαμένοι στο Διάστημα  – Άλπουμ, Bashment Records
2018 – HOLY με τον Yegor Cergei – EP, Bashment Records
 2019 – Τροφή για την Ψυχή – Άλπουμ, Bashment Records
 2023 – Εκ Θαύματος με τον 542 – Άλπουμ, Bashment Records
 2025 – Ιστορίες για Άγριους – Άλπουμ, Bashment Records

 Παραπομπές 

 Εξωτερικοί σύνδεσμοι 

 Επίσημη ιστοσελίδα (Bandcamp)
 Soulnek στο Discogs
 Επίσημη σελίδα στο Facebook
Κατηγορία:Έλληνες ράπερ
Κατηγορία:Έλληνες μουσικοί